Seleccion nacional di futbol di Aruba (masculino)

Seleccion masculino di futbol di Aruba ta e ekipo nacional di futbol cu ta representa Aruba na wega y torneonan internacional, manera na e weganan di clasificacion pa Copa Mundial y den Copa Caribe. Tur tramite pa e seleccion ta bou encargo di AVB, funda na 1932 y afilia na CFU, CONCACAF y FIFA desde 1988. 

Aruba a marca riba tabla mundial di paisnan den FIFA su mihor posicion na november 2015, ocupando  posicion 112. E ekipo nacional nunka no a clasifica pa e Copa Mundial di FIFA of Copa Oro di CONCACAF.

Fernando Lewis ta actualmente capitan di e seleccion nacional Arubano.

 Historia 
Entre 1924 y 1933, Aruba a hunga solamente contra di Corsou, aunke e partidonan aki no ta wordo considera oficial. Den añanan 1950 e encuentronan aki tabata wordo uza pa selecta e mihor hungadonan pa e seleccion di Antia Hulandes. Hungadonan Arubano manera Jani Brokke a hunga pa Antias Hulandes na e Weganan Olimpico di 1952. Potret di grupo di shete futbolista Arubano den a team olimpico. Bou di bandera di Curaçaose Voetbalbond (CVB), nan ta medayista di oro cu e ekipo di Antias Hulandes na e Weganan Centroamericano y di Caribe di 1950 na Guatemala. CCCF tabata activo entre 1941 y 1961.

Den añanan 1950 Arubaanse Voetbalbond (AVB) tabata organisa partidonan amistoso y mini torneonan riba e isla. Ehempelnan ta e partido di 1952 entre Aruba y e club di futbol Brasileño Botafogo (3-1) y e serie di 1953 entre Aruba, Surinam, Guyana Britanico y e club profesional La Salle FC for di Venezuela. Pages 5 to 7. Aruba a participa den su prome torneo na Campeonato di CCCF 1955, unda nan a termina na di 5 luga. Na 1958, AVB y CVB a fusiona den NAVU. Aruba a tuma parti den e seleccion nacional di futbol di Antias Hulandes te cu e isla a separa for di e constelacion antiano na 1986. Despues di su separacion for di Antias Hulandes, AVB a afilia na CONCACAF y FIFA na 1988. 

 Participacion den torneo 

 Copa Caribe 
Pa Copa Caribe Aruba tin cu pasa e clasificacion. El a drenta clasificacion na 1989, y den su prome partido di grupo a sufri e pio derota den su historia (11-0), na man di Trinidad y Tobago. Sinembargo, e seleccion a mustra algun progreso den e buelta preliminar di Copa Caribe 2014, logrando dos victoria contra e Islanan Turks & Caicos (1-0) y British Virgin Islands (7-0), e ultimo aki tabata e victoria mas grandi den historia di e seleccion nacional. E resultadonan aki a permiti nan yega na di 120 luga den e ranking mundial di FIFA pa luna di juni 2014. Despues di e victorianan aki, Aruba a perde 2-0 contra Guyana Frances y a keda elimina.

 Copa Mundial 
Despues di su Status Aparte Aruba a hunga dia 24 di maart 1996 su prome partido di clasificacion pa Copa Mundial 1998 contra Republica Dominicano como parti di e clasificacion pa Copa Mundial 1998. Hungando na Santo Domingo e seleccion a perde e prome wega contra Republica Dominicano cu 2-3. Golnan a ser anota pa Raymond Davelaar y Ryan Malmberg. Tambe den wega na cas el a keda derota 1-3, cu Davelaar anotando e unico gol. 

Pa Copa Mundial 2018 e seleccion Arubano a cuminsa su clasificacion den di dos buelta contra Barbados, cu derota 2-0 na cas y 1-0 for di cas, sinembargo FIFA a dicta cu Barbados a lansa un hungador no eligibel, dunando Aruba un victoria di 3-0 den e wega di ida y avansando e ekipo pa e di tres buelta. Apesar di esey, den e siguiente buelta e a wordo derota atrobe, e biaha aki pa St. Vincent & the Grenadines cu a gana 3-2 riba agregacion. Aruba no a logra progresa den e eliminatorio pa Copa Mundial 2022, terminando na di 4 lugar den e prome buelta.

For di Copa Mundial 1998 Aruba a participa na tur e torneonan clasificatorio pa Copa Mundial sin por a pasa e prome buelta clasificatorio.

 Wega y encuentronan 
 2023 

FechaCiudadLocalResultadoBishitanteCompetencia11-09-202322px|border George Town Cayman Islands 22px|border 1:2CONCACAF Nations League 23/2414-10-202322px|border Oranjestad Aruba 22px|border 3:1 22px|border U.S. Virgin Islands CONCACAF Nations League 23/2416-11-202322px|border Christiansted Aruba 22px|border 1:4 CONCACAF Nations League 23/24

 2024 

FechaCiudadLocalResultadoBishitanteCompetencia21-03-202420px|border OranjestadAruba 22px|border5:120px|border Cayman Islands CONCACAF Nations League 23/2423-03-202420px|border Santiago CaballeroSto. Domingo 20px|border2:0 Partido amistoso08-06-2024 21px|border OranjestadAruba 22px|border0:2Clasificacion Copa Mundial 202611-06-20242px|border BridgetownSint Lucia 22px|border2:2Clasificacion Copa Mundial 202606-09-202422px|border MayaguezAruba 22px0:2CONCACAF Nations League 24/2509-09-202422px|border MayaguezPuerto Rico 22px|border1:0CONCACAF Nations League 24/2511-10-202422px|border OranjestadHaiti 22px|border3:1CONCACAF Nations League 24/2514-10-202422px|border OranjestadAruba 22px|border3:5CONCACAF Nations League 24/2515-11-202422px|border MayaguezAruba 22px|border1:522px|border Puerto RicoCONCACAF Nations League 24/2518-11-202422px|border MayaguezSint Maarten 22px|border1:0 CONCACAF Nations League 24/25

 2025 
20px Actualisa te e ultimo wega riba 4 di juni 2025.

FechaCiudadLocalResultadoBishitanteCompetencia22-03-202522px|border Phnom Penh Visakha 20px|border3:1Wega amistoso25-03-202522px|border Phnom PenhCambodja 20px|border1:2Wega amistoso04-06-202522px|border BridgetownBarbados 20px|border1:1Clasificacion Copa Mundial 202607-06-202522px|border OranjestadAruba 20px|border0:5Clasificacion Copa Mundial 2026

 2026 
20px Actualisa riba 23 di februari 2026.

FechaCiudadLocalResultadoBishitanteCompetencia26-03-202622px|border Kigali Aruba 20px|border:Serie FIFA 202629-03-202622px|border KigaliAruba 20px|border:/Serie FIFA 2026

 Hungado cu mas partido 

PosicionHungadorWegaGolCarera1Eric Abdul3202011–presente2Nickenson Paul3002014–presente3Theric Ruiz2812004–20164Erik Santos de Gouveia2732011–20215Leroy Oehlers2402013–20196Francois Croes2302008–20217Ronald Gómez2262002–20218Raymond Baten2132011–20199Walter Bennett1912018–presente10Terence Groothusen1832019-presente

 (Ex-)hungado conoci 

 Denzel Dumfries
 Boes Orman
 Angel Botta
 Puppy Diaz
 Gregor Breinburg
 Josh Gross
 Noah Harms
 Mundo Kemp
 Matthew Lentink
 Emile Linkers
 Juju Rasmijn
 Jeffrey Werleman (keeper)

 Lista di entrenador 

20px|border René Notten (1995)
20px|border Angel Botta (1996)
20px|border Marco Rasmijn (2000)
20px|border Azing Griever (2004–2006)
20px|border Marcelo Muñoz (2004, 2008–2010)
20px|border Epi Albertus (2010– 2012)
20px|border Giovanni Franken (2013-2015)
20px|border Rini Coolen (2015, interino)
20px|border Martin Koopman (2017-2019)
20px|border Marvic Bermudez (2020)
20px|border Stanley Menzo (2021-2022)
20px|border Marvic Bermudez (desde 2022)

 Mira tambe 
 Seleccion femenino di futbol di Aruba

Category:Futbòl na Aruba